Goeie, Nijsbrief 2022-2023.

Samar wer in jier om en hjirby in oankundigjen fan de jierfergadering dy’t hâlden wurdt op tongersdei 30 novimber om 20.00 oere. Ferline jier ha wy witte litten dat wy de nijsbrief graach digitaal ferstjoere wolle en op hâlde sille mei it bylâns bringen. Mar omdat wy noch lang net alle emailadressen ha, no noch disse ‘âlderwetse’ nijsbrief.

Om de emailadressen fan jim te krijen ha wy betocht dat wy twa jûnen, te witten op tiisdei 21 en tongersdei 23 novimber , fan 19.00 oant 20.30 oere yn de Snûter sitte om jim de gelegenhyt te jaan om jim ledenkaart op te heljen en dan tagelyk jim emailadres oan ús op te jaan.  
It ôfrûne jier is d’r wer fan alles bard. Sa ha wy fan 15 oant 18 desimber de baan iepen hân, ja wier, sterk iis.

De ‘Avondvierdaagse’ ha wy dit jier hâlde kinnen mei moai waar en sa’n 500 kuierders. Dit wie op 12, 13, 14 en 15 juni. De lêtste dei hienen we twa springkessens en fansels, soe ik hast sizze, komme de dielnimmers ûnder de feestlike klanken fan musykkorps ‘Ere zij God’ oan by de Snûter.

Yn it bestjoer sil ek wat feroarje, want Andries Halbesma is dit jier ôftredend en net werkiesber. Andries wie oan’t no ta ek foarsitter en wy sille sjen moatte om in nijen ien.

Wy ha wylst al in nij bestjoerslid fûn, te witten Jelmer Gietema. Hy rint dit seizoen mei en it folgendje jier sille wy him freegje at it him wat ta liket, sa ja, dan lizze wy dat yn de jierfergadering foar.   
De Snûter kin hierd wurde sa at jim witte, dit giet fia [www.desnuter.nl](http://www.desnuter.nl) en dan wiist it him fansels.

Oan’t safier. Oant sjen op de jierfergadering.

**Net ferjitte: Ophelje ledenkaart op 21 as 23 novimer fan 19.00 oant 20.30 oere yn de Snûter.**